Diari Oficial de la Generalitat Valenciana


Sumari del DOGV 3399, del 23-12-1998 (1998/10539)

ACORD de 5 de novembre de 1998, de la Comissió Territorial d'Urbanisme de València, referit a la modificació núm. 2 del Pla General de Quart de Poblet relativa a l'alineació interior d'illa de cases en la zona ENS-3.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3399

Data del DOGV
:   23-12-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/10050


Data del document
:   05-11-1998

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 5 de novembre de 1998, de la Comissió Territorial d'Urbanisme de València, referit a la modificació núm. 2 del Pla General de Quart de Poblet relativa a l'alineació interior d'illa de cases en la zona ENS-3. [1998/L10480]
  
Vist l'expedient enviat per l'Ajuntament de Quart de Poblet referit a la modificació núm. 2 del Pla General relativa a l'alineació interior d'illa de cases la zona ENS-3, i de conformitat amb els següents
  
Antecedents de fet
  
Primer
  
El projecte se sotmet a informació pública mitjançant acord del ple de l'ajuntament en sessió celebrada el dia 27 de març de 1998. Després del pertinent període d'exposició pública, en el qual no es van presentar al·legacions, es va aprovar provisionalment pel mateix òrgan en data 30 de juliol de 1998.
  
Segon
  
El projecte consta de memòria informativa i justificativa, pla d'informació i pla d'ordenació.
  
Tercer
  
L'objecte de la modificació és canviar el traçat de l'alineació interior de la illa de cases delimitada pels carrers de Blasco Ibáñez, avinguda de Nou d'Octubre, Comte de Rodezno i Bisbe Pildaín. El planejament vigent marca una profunditat edificable de 20 metres. Amb això, quedaria una xicoteta parcel·la interior edificable en altura (V plantes) que no té accés directe des de la via pública. La modificació proposa incorporar la mencionada parcel·la al pati d'illa de cases, que és edificable sols en planta baixa.
  
Quart
  
Quart de Poblet té un pla general aprovat definitivament per la Comissió Territorial d'Urbanisme en data 27 de juliol de 1992.
  
Cinquè
  
La Comissió Informativa de la Comissió Territorial d'Urbanisme de València, en sessió celebrada el 29 d'octubre de 1998 va emetre informe relatiu al projecte que ens ocupa, i compleix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha estat correcta, conforme al que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara endavant LRAU).
  
Segon
  
La documentació està completa, als efectes del compliment del que preceptua l'article 27 de la LRAU.
  
Tercer
  
Des del punt de vista de l'ordenació, no es considera necessari procedir a la modificació, ja que la configuració del pati d'illa de cases és més correcta en el planejament vigent. Com, per una altra part, no hi hauria possibilitat d'edificar en altura la parcel·la interior, perquè no dóna front a vial públic, la situació quedaria diferida a la futura reedificació de la parcel·la que sí que dóna a la via pública i que s'adaptaria aleshores a la profunditat edificable de la resta de l'illa de cases. No obstant això, es tracta d'una qüestió que evidentment pertany a l'ordenació detallada i, per tant, és de competència municipal.
  
Quart
  
Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com es recull l'article 40 de la LRAU.
  
Cinquè
  
La Comissió Territorial d'Urbanisme, a proposta del sotssecretari d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de plans generals de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista del que antecedeix, la Comissió Territorial d'Urbanisme de València, en sessió celebrada el 5 de novembre de 1998 acorda aprovar definitivament la modificació núm. 2 del Pla General de Quart de Poblet relativa a l'alineació interior d'illa de cases en la zona ENS-3.
  
L'Ajuntament de Quart de Poblet haurà de notificar el contingut d'aquest acord a tots els particulars interessats en l'expedient de referència.
  
Contra aquesta resolució, que no posa fi a la via administrativa, es podrà interposar recurs ordinari davant el conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de la data de recepció d'aquesta notificació.
  
Tot això, sense perjudici que puga exercitar qualsevol altre recurs que estime oportú.
  
València, 5 de novembre de 1998.- El secretari de la Comissió Territorial d'Urbanisme: José Manuel Palau Navarro.